நிக்கல் டங்சுடேட்டு

நிக்கல் டங்சுடேட்டு (Nickel tungstate) என்பது NiWO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிக்கல், தங்குதன், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. 

தயாரிப்பு
நிக்கல்(II) நைட்ரேட்டுடன் சோடியம் டங்சுடேட்டைச் சேர்த்து வினைபுரியச் செய்தால் நிக்கல் டங்சுடேட்டு உருவாகும்:A. Kuzmin, J. Purans, R. Kalendarev: Local structure and vibrational dynamics in NiWO4. In: Ferroelectrics. 258, 2001, S. 21, .

Ni(NO3)2 + Na2WO4 → NiWO4 + 2 NaNO3 

நிக்கல்(II) ஆக்சைடுடன்  தங்குதன்(VI) ஆக்சைடைச் சேர்த்து வினை புரியச் செய்தாலும் நிக்கல் டங்சுடேட்டைத் தயாரிக்கலாம்.

அம்மோனியம் மெட்டாடங்சுடேட்டுடன்  நிக்கல்(II) நைட்ரேட்டைச் சேர்த்து வினைபுரியச் செய்தாலும்J.M. Quintana-Melgoza, J. Cruz-Reyes, M. Avalos-Borja: Synthesis and characterization of NiWO4 crystals. In: Materials Letters. 47, 2001, S. 314, .  அல்லது சோடியம் டங்சுடேடு, நிக்கல்(II) குளோரைடு மற்றும் சோடியம் குளோரைடு ஆகியவற்றின் வினையினாலும் கூட நிக்கல் டங்சுடேட்டைத் தயாரிக்கலாம்.R. O. Keeling: The structure of NiWO4. In: Acta Crystallographica. 10, S. 209, . 

நிக்கல் டங்சுடேட்டு 700 °செல்சியசு வெப்பநிலையில் ஒரு கட்ட மாற்றத்திற்கு உட்படுகிறது.

பண்புகள்
நிக்கல் டங்சுடேட்டு வெளிர் பழுப்பு நிறத்தில், மணமற்ற திடப்பொருளாகக் காணப்படுகிறது. இது நீரில் கரையாது. படிக உருவமற்ற வடிவம் பச்சை நிறத்திலும், பல்படிக வடிவம் பழுப்பு நிறத்திலும் இருக்கும்.  P2/c (எண். 13) என்ற இடக்குழுவில் ஒற்றைச்சரிவச்சு படிக அமைப்பில் உல்பிரமைட்டு  படிக அமைப்பில் படிகமாகிறது.>Alexei Kuzmin, Aleksandr Kalinko, Robert Evarestov: First-principles LCAO study of phonons in NiWO4. In: Open Physics. 9, 2011, .

பயன்கள்
நிக்கல் டங்சுடேட்டுக்கு வணிக ரீதியான பயன்பாடுகள் இல்லை. ஓர் ஒளிச்சேர்க்கை வினையூக்கியாகவும், ஈரப்பத உணரிகளிலும், மின்கடத்தா ஒத்ததிரிவிகளிலும் ஆய்வு செய்யப்பட்டுள்ளது. இது சமச்சீரற்ற மீமின்தேக்கிகளுக்கு ஒரு நம்பிக்கைக்குரிய எதிர்மின்வாய்  பொருளாகவும் கருதப்படுகிறது.

பிற சேர்மங்கள்
நிக்கல் டங்சுடேட்டு அம்மோனியாவுடன் சேர்ந்து சேர்மங்களை உருவாக்குகிறது.  உதாரணமாக NiWO4·2NH3·H2O சியான் படிகங்களாகவும்,Nickel: sect. 1-2. Coordination compounds with neutral and inner-complex-forming ligands (Verlag Chemie, 1968), page 109. Retrieved 15 Apr 2021. NiWO4·4NH3 பச்சை படிகங்களாகவும்,Bulletin de la Société chimique de France (Société chimique de France; Masson, 1921), page 1487. Retrieved 28 Feb 2021.  NiWO4·5NH3·H2O அடர் நீல படிகங்களாகவும் அல்லது நீரற்ற NiWO4·6NH3 படிகம் ஊதா நிறமாகவும், எக்சமீனின் எண்ணீரேற்று அடர் நீல நிறமாகவும் காணப்படுகின்றன.

மேற்கோள்கள்

பகுப்பு:நிக்கல் சேர்மங்கள்
பகுப்பு:டங்சுடேட்டுகள்